РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2
от заседанието на Комисия ”Международна дейност” на ВСС,
проведено на 23.01.2013 г.

Днес, 23.01.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” №12, ет. 3, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова - отсъства
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова - отсъства
			  Михаил Кожарев 

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет, Аделина Кандова – старши експерт – международна дейност в дирекция „Международна дейност” в Администрацията на Висшия съдебен съвет. 

1. ОТНОСНО: Одобряване на проектно предложение по Програмна област 31 “Изграждане на капацитет и сътрудничество в областта на съдебната власт” на Норвежкия финансов механизъм за кандидатстването на Висшия съдебен съвет, свързана с изграждането на капацитет и подобряване на ефективността на съдебната система” и утвърждаване на екип за управление на проекта.
Приложение: Проектно предложение “Подобряване на квалификацията на членовете на ВСС и служителите на администрацията на ВСС”.

КОМИСИЯ „МЕЖДУНАРОДНА ДЕЙНОСТ”
РЕШИ:

1.3. След разискванията и проведеното гласуване г-н Михаил Кожарев и         г-жа Магдалена Лазарова гласуваха „за”, а г-жа Мария Кузманова – „въздържала се”.
1.2. ВЪЗЛАГА на Христина Тодорова – директор на дирекция “Международна дейност” да изготви списък на координаторите-експерти, които са участвали по проектите на Висшия съдебен съвет.
2. ОТНОСНО: Молба за удължаване на мандата на Антон Гиргинов – прокурор от Върховна касационна прокуратура, временно назначен национален експерт на позицията “Ръководител на правните експерти” в Интегрираната мисия на ЕС в областта на върховенството на закона в Ирак (EUJUST LEX Iraq).
Приложения:
1. Писмо от Министерство на външните работи относно удължаване на мандата на Антон Гиргинов.
2. Решение 2012/372/ОВППС на Съвета от 10 юли 2012 г. за изменение и удължаване срока на действие на решение 2010/330/ОВППС относно интегрираната мисия на Европейския съюз за спазване на правовия ред в Ирак (EUJUST LEX Iraq).
3. Решение 2010/330/ОВППС на Съвета от 14 юни 2010 г. относно интегрираната мисия на Европейския съюз за спазване на правовия ред в Ирак (EUJUST LEX Iraq).

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. НЕ ВЪЗРАЗЯВА мандатът на Антон Гиргинов – прокурор във Върховна касационна прокуратура да бъде удължен, считано от 28.05.2013 г. до 31.12.2013 г.
2.2. ИЗПРАЩА преписката на комисия “Бюджет и финанси” за сведение и по компетентност.

3. ОТНОСНО: Постъпила за становище молба от Елка Ерменкова – съдия в Окръжен съд – гр. Благоевград за разрешаване на ползването на неплатен отпуск след 01.02.2013 г., с цел изпълнение на функциите и й на съдия в Апелативния състав на Върховния съд на Република Косово.
Приложения: 
1. Писмо от Катя Бельова – председател на ОС-Благоевград, с Вх. № 11-06.017/15.01.2013 г.
2. Молба от Елка Ерменкова – съдия в ОС – Благоевград.

КОМИСИЯ „МЕЖДУНАРОДНА ДЕЙНОСТ”
РЕШИ:

3.1. На основание чл.30, ал.1, т.17 от Закона за съдебната власт изразява положително становище по отношение изпълнението на задълженията на Елка Ерменкова – съдия в Окръжен съд – гр. Благоевград, като съдия в Апелативния състав на Върховния съд на Република Косово.
3.1. ИЗПРАЩА преписката на Комисията по правни въпроси и Комисията по предложенията и атестациите, по компетентност.

4. ОТНОСНО: Възстановяване на разходи на Висшия съдебен съвет за участие на негови представители в дейностите на Европейската мрежа на съдебните съвети за периода 1 септември – 31 декември 2012 г.

КОМИСИЯ „МЕЖДУНАРОДНА ДЕЙНОСТ”
РЕШИ:

4.1. ПРИЕМА ЗА СВЕДЕНИЕ информацията относно възстановяването на разходи на Висшия съдебен съвет за участие на негови представители в дейностите на Европейската мрежа на съдебните съвети, за периода 1 септември – 31 декември 2012 г.
4.2. ОДОБРЯВА събраните от дирекция “Международна дейност” разходооправдателни документи, както и попълнения Формуляр за възстановяване на разходи.
4.3. ВЪЗЛАГА на дирекция “Международна дейност” да изпрати до Европейската мрежа на съдебните съвети всички разходооправдателни документи, заедно с попълнения Формуляр за възстановяване на разходи, в срок до 25.01.2012 г.
4.4. ИЗПРАЩА преписката на комисия “Бюджет и финанси”, за сведение и по компетентност. 

5. ОТНОСНО: Анализ на медийните изяви на членовете на ВСС октомври – декември 2012 г.
КОМИСИЯ „МЕЖДУНАРОДНА ДЕЙНОСТ”
РЕШИ:

5.1. ПРИЕМА за сведение анализа на медийните изяви на членовете на ВСС октомври – декември 2012 г.
6. ОТНОСНО: Писмо от Административен съд – Ямбол, с вх. № 11-11-004/10.01.2013 г. относно положителната оценка за ВСС по повод създаването на комисия “Публична комуникация” и относно досегашната й работа. С предложение за сътрудничество.

КОМИСИЯ „МЕЖДУНАРОДНА ДЕЙНОСТ”
РЕШИ:

6.1. ПРИЕМА ЗА СВЕДЕНИЕ писмото от Административен съд – Ямбол с вх. № 11-11-004/10.01.2013 г. относно положителната оценка за ВСС по повод създаването на комисия “Публична комуникация” и относно досегашната й работа. С предложение за сътрудничество.

7. ОТНОСНО: Извлечение от Протокол № 2 от заседанието на комисия “Професионална квалификация, информационни технологии и статистика” на ВСС, проведено на 15.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

7.1. ПРИЕМА за сведение извлечението от Протокол № 2 от заседанието на комисия “Професионална квалификация, информационни технологии и статистика” във ВСС, проведено на 15.01.2013 г.
7.2. ВЪЗЛАГА на дирекция “Международна дейност” да уведоми комисия “Професионална квалификация, информационни технологии и статистика” на ВСС, че практиката на публикуването на докладите на командированите от ВСС лица не е била прекъсвана и продължава да се прилага.
7.3. ДОКЛАДЪТ на Светослав Данчев да се представи на следващото заседание на Висшия съдебен съвет на 31.01.2013 г. за запознаване.  
7.4. ВЪЗЛАГА на Валери Михайлов – директор на дирекция “Информационни системи” да публикува доклада на Интернет страницата на ВСС – Раздел – Решения на постоянните комисии/комисия “Международна дейност”.

8. ОТНОСНО: Изпълнение на дейност 107 от Графика за неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 – декември 2013 г. – Анализ след срещите по апелативни райони на проблемите по хода на делата от особен обществен интерес и изпълнение на препоръките на ВСС от предишни анализи.

КОМИСИЯ „МЕЖДУНАРОДНА ДЕЙНОСТ”
РЕШИ:

8.1. ВЪЗЛАГА на Румен Митев – главен експерт – съдебна статистика, АВСС, да актуализира списъците на кръга дела, обект на наблюдение от страна на Висшия съдебен съвет.

9. ОТНОСНО: Получени отговори във връзка с молба за съдействие от Съдебната служба, която оказва съдействие на съдиите на Англия и Уелс.

КОМИСИЯ „МЕЖДУНАРОДНА ДЕЙНОСТ”
РЕШИ:

9.1. ПРИЕМА за сведение получената информация.
9.2. ВЪЗЛАГА на дирекция “Международна дейност” на ВСС да изпрати получените контакти по електронна поща до Мери Райт – администратор на проекта от Съдебната служба на Англия и Уелс и до Каролин Несбит – ръководител на проекта.

11. ОТНОСНО:  Одобряване на актуализирани информационни брошури, свързани с участието на България в Европейската съдебна система по граждански и търговски дела и предназначени за публикуване на Европейския портал за електронно правосъдие.
Приложение: Писмо с Вх. № 92-50-010/17.01.2013 г. от Вероника Николова, съдия в Софийски апелативен съд и национално лице за контакт на Европейската съдебна мрежа по граждански и търговски дела.

КОМИСИЯ „МЕЖДУНАРОДНА ДЕЙНОСТ”
РЕШИ:

11.1. ОДОБРЯВА актуализираните информационни брошури, свързани с участието на България в Европейската съдебна мрежа по граждански и търговски дела и предназначени за публикуване в Европейския портал за електронно правосъдие.
11.2. ПРЕДЛАГА като точка за разглеждане на заседанието на Висшия съдебен съвет на 24.01.2013 г.
11.3.  ВЪЗЛАГА на Валери Михайлов – директор на дирекция “Информационни системи” да публикува актуализираните информационни брошури на Европейския портал за електронно правосъдие.

12. ОТНОСНО: Доклад на Недко Симов, зам.-окръжен прокурор в ОП – Смолян, относно участието му в работна среща на екипа по проект “Съдебна реформа в Европа” на Европейската мрежа на съдебните съвети, състояла се в периода 17-18 декември 2012 г. в гр. Вилнюс, Литва.
Приложение: Доклад с Вх. № 92-50-124/10.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

12.1. ПРИЕМА ЗА СВЕДЕНИЕ доклада от Недко Симов, зам.-окръжен прокурор в ОП – гр. Смолян, относно участието му в работна среща на екипа по проект “Съдебна реформа в Европа”, състояла се в периода 17-18 декември 2012 г. в гр. Вилнюс, Литва.
12.2. ВНАСЯ на заседание на ВСС доклада от Недко Симов, зам.-окръжен прокурор в ОП – гр. Смолян.
12.3. ВЪЗЛАГА на Валери Михайлов – директор на дирекция “Информационни системи” да публикува докласа на Интернет страницата на ВСС – Раздел Международно сътрудничество/ЕВропейска мрежа на съдебните съвети/ Проекти на Европейската мрежа на съдебните съвети 2012-2013 г. – Проект “Съдебна реформа ІІ”.

13. ОТНОСНО:  Доклад на Елга Цонева, председател на Административен съд – Русе, относно участието й в работна среща на екипа по проект “Съдебни стандарти ІІІ” на Европейската мрежа на съдебните съвети, проведена в периода 3-4 декември 2012 г. в гр. Рим, Италия.
Приложение: Доклад с Вх. № 11-11-003/10.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

13.1. ПРИЕМА ЗА СВЕДЕНИЕ доклада от Елга Цонева, председател на Административен съд – Русе, относно участието й в работна среща на екипа по проект “Съдебни стандарти ІІІ” на Европейската мрежа на съдебните съвети, проведена в периода 3-4 декември 2012 г. в гр. Рим, Италия.
13.2. ДОКЛАДЪТ на Елга Цонева да се представи на следващото заседание на Висшия съдебен съвет на 24.01.2013 г. за запознаване.
13.3. ВЪЗЛАГА на Валери Михайлов – директор на дирекция “Информационни системи” да публикува докласа на Интернет страницата на ВСС – Раздел Международно сътрудничество/Европейска мрежа на съдебните съвети/ Проекти на Европейската мрежа на съдебните съвети 2012-2013 г. – Проект “Стандарти ІІІ”.

14. ОТНОСНО: Писмо от Вероника Николова – съдия в Софийския апелативен съд и национално лице за контакт на Европейската съдебна мрежа по граждански и търговски дела /ЕСМГТД/ във връзка с определяне на представител на администрацията на ВСС, отговорен за актуализиране на данните в Европейския съдебен атлас.
Приложение: Писмо от Вероника Николова – съдия в Софийски апелативен съд и национално лице за контакт на Европейската съдебна мрежа по граждански и търговски дела, с Вх. № 92-50-009/17.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

14.1. ИЗПРАЩА преписката на комисия “Професионална квалификация, информационни технологии и статистика” на ВСС, за определяне на отговорен за актуализацията на данните в Европейския съдебен атлан служител от дирекция “Информационни системи”.

ДОПЪЛНИТЕЛНА ТОЧКА 1: Командироване на Христина Тодорова – директор на дирекция “Международна дейност в администрацията на ВСС за участие в среща на проектния екип “Подбор на насоките, препоръките и стандартите на ЕМСС” на Европейската мрежа на съдебните съвети, която ще се проведе на 11 февруари 2013 г. в гр. Рим, Италия.

КОМИСИЯ „МЕЖДУНАРОДНА ДЕЙНОСТ”
РЕШИ:

1.1. ВЪЗЛАГА на Славка Каменова – главен секретар на ВСС да командирова за участие в среща на проектния екип “Подбор на насоките, препоръките и стандартите на ЕМСС” на Европейската мрежа на съдебните съвети, която ще се проведе на 11 февруари 2013 г. в гр. Рим, Италия, за периода 10-12 февруари 2013 г. в гр. Рим, Италия, Христина Тодорова, директор на дирекция “Международна дейност” в администрацията на ВСС.
	1.2. Разходите за пътни, нощувки, дневни и медицинска застраховка са за сметка на Висшия съдебен съвет.
	1.3. ИЗПРАЩА ПРЕПИСКАТА на комисия “Бюджет и финанси” на ВСС за сведение и по компетентност.

ДОПЪЛНИТЕЛНА ТОЧКА 2:  Доклад от Вероника Николова, национално лице за контакт на Европейската съдебна мрежа по граждански и търговски дела /ЕСМ-ГТД/ относно участието й, заедно с Мария Кузманова и Незабравка Стоева, членове на ВСС, и Богдана Желявска, член на Националната съдебна мрежа, в 43-тата среща на националните лица за контакт на ЕСМ-ГТД, проведена в периода 13-14 декември 2012 г. в гр. Брюксел, Белгия.

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. ПРИЕМА ЗА СВЕДЕНИЕ доклада от Вероника Николова, национално лице за контакт на Европейската съдебна мрежа по граждански и търговски дела /ЕСМ-ГТД/ относно участието й, заедно с Мария Кузманова и Незабравка Стоева, членове на ВСС, и Богдана Желявска, член на Националната съдебна мрежа, в 43-тата среща на националните лица за контакт на ЕСМ-ГТД, проведена в периода 13-14 декември 2012 г. в гр. Брюксел, Белгия-
2.2. ПРЕДЛАГА доклада на Вероника Николова да се представи на следващото заседание на Висшия съдебен съвет на 24.01.2013 г.
2.3. ВЪЗЛАГА на Валери Михайлов – директор на дирекция “Информационни системи” да публикува доклада на Интернет страницата на ВСС – Раздел Международно сътрудничество/Европейска съдебна мрежа по граждански и търговски дела.

ЗА ПРЕДСЕДАТЕЛ 
НА КОМИСИЯТА:      /П/
								МАРИЯ КУЗМАНОВА